《正月五日访王韦轩知府东坞真诏道中》
宋代·陈著

晴光欲雪做新元，访旧西来第一番。
十五里行千曲路，两三处见数家村。
山培浮土为田肉，涧束湍流有石痕。
安稳不知危世事，更从何处觅桃源。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。